Meddelelse fra Kommissionen om resultaterne af risikovurderingen og strategier for risikobegrænsning for stofferne: zink, zinkchlorid og zinkdistearat

(EØS-relevant tekst)

(2008/C 154/01)

Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer (1) indebærer indberetning af data, prioritering, risikovurdering og, om nødvendigt, udarbejdelse af strategier for begrænsning af risikoen ved eksisterende stoffer.

På grundlag af forordning (EØF) nr. 793/93 er følgende stoffer blevet udpeget som prioriterede stoffer, der skal vurderes i overensstemmelse med Kommissionens forordning (EF) nr. 2268/95 (2) om anden liste over prioriterede stoffer i medfør af forordning (EØF) nr. 793/93:

Den medlemsstat, som i henhold til denne forordning er udpeget som referent, har afsluttet sin vurdering af disse stoffers risiko for mennesker og miljø i overensstemmelse med Kommissionens forordning (EF) nr. 1488/94 af 28. juni 1994 om principperne for vurdering af risikoen for mennesker og miljø ved eksisterende stoffer (3) og har foreslået en strategi for risikoreduktion i overensstemmelse med forordning (EØF) nr. 793/93.

Den Videnskabelige Komité for Toksicitet, Økotoksicitet og Miljø og Den Videnskabelige Komité for Sundheds- og Miljørisici er blevet hørt og har afgivet udtalelse om referentens risikovurderinger. Udtalelserne findes på de to videnskabelige komitéers websteder.

Ifølge artikel 11, stk. 2, i forordning (EØF) nr. 793/93 skal resultaterne af risikovurderingen og den anbefalede strategi for risikoreduktion vedtages på fællesskabsplan og offentliggøres af Kommissionen. I nærværende meddelelse og den tilknyttede henstilling 2008/464/EF fra Kommissionen (4) fremlægges resultaterne af risikovurderingerne (5) og risikobegrænsningsstrategier for de førnævnte stoffer.

Resultaterne af risikovurderingen og risikoreduktionsstrategierne i nærværende meddelelse er i overensstemmelse med udtalelse fra det udvalg, der er nedsat ved artikel 15, stk. 1, i forordning (EØF) nr. 793/93.

(1) EFT L 84 af 5.4.1993, s. 1.

(2) EFT L 231 af 28.9.1995, s. 18.

(3) EFT L 161 af 29.6.1994, s. 3.

(4) EUT L 160 af 19.6.2008.

(5) Den fulde risikovurderingsrapport og et resumé af den foreligger på Det Europæiske Kemikaliekontors websted:

http://ecb.jrc.it/existing-substances/

BILAG

DEL 1

CAS-nr.: 7440-66-6 Einecs-nr.: 231-175-3 Strukturformel: Zn Einecs-navn: Zink IUPAC-navn: Zink Referent: Nederlandene Klassificering (1): F; R15-17 (zinkpulver — zinkstøv (pyrofort)) N; R50-53 (zinkpulver — zinkstøv (pyrofort)) N; R50-53 (zinkpulver — zinkstøv (stabiliseret))

Risikovurderingen vedrører praksis under stoffets livscyklus som beskrevet i den risikovurdering, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab. Risikovurderingen er udført i overensstemmelse med den på det tidspunkt gældende metodologi for metaller og ifølge Technical Guidance Document on Risk Assessment, som understøtter Kommissionens forordning (EF) nr. 1488/94 vedrørende risikovurdering af eksisterende stoffer.

Af risikovurderingen, der bygger på foreliggende oplysninger, fremgår det, at stoffet i Det Europæiske Fællesskab hovedsagelig benyttes til galvanisering og i messing. Det benyttes endvidere i legeringer til trykstøbning, i valset/presset zink, i pigmenter og kemikalier samt til fremstilling af andre zinkforbindelser. Anvendelse af zink og visse zinkforbindelser som nanomateriale er ikke vurderet.

De forventede nuleffektkoncentrationer (PNEC'er) for zinkmetal, som indgår i risikovurderingen, er udledt alene med henblik på denne risikovurdering. De må ikke benyttes til andre formål, f.eks. fastsættelse af miljøkvalitetsmål eller sundhedsniveauer, uden at det nøje overvejes, om de er egnede til formålet. Under alle omstændigheder bør en passende korrektion for biotilgængelighed altid indgå som en del af processen.

RISIKOVURDERING

A. Sundhed

Risikovurderingen munder ud i følgende konklusioner for

ARBEJDSTAGERNE

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusioner for

FORBRUGERNE

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusioner for

OFFENTLIGHEDEN VIA MILJØET

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusioner for

SUNDHEDEN (fysiske og kemiske egenskaber)

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Risikovurderingen munder ud i følgende konklusioner for

ATMOSFÆREN

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på følgende grundlag:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusioner for

AKVATISKE ØKOSYSTEMER, INKL. SEDIMENTER

1.1. Der er behov for særlige foranstaltninger for at begrænse risikoen i de nedenfor opregnede specifikke scenarier. Denne konklusion er nået på grundlag af følgende: — mulige virkninger for det lokale vandmiljø (inkl. sedimenter) som følge af eksponering fra produktion af zinkmetal og fra anvendelse til kontinuerlig varmgalvanisering og elforzinkning, i messing, som trykstøbelegering, som valset/presset zink og som zinkpulver/zinkstøv. For flere zinkproduktionsanlæg og zinkforarbejdningsscenarier er der ikke fundet umiddelbar grund til bekymring, men en potentiel lokal risiko kan ikke udelukkes, da den regionale baggrundskoncentration af zink kan være høj — mulige virkninger for det lokale vandmiljø (inkl. sedimenter) som følge af et højt regionalt indhold af zink i nogle, men ikke alle overfladevande og sedimenter. I regioner, hvor sådanne vande (inkl. sedimenter) forekommer, anbefales det stærkt, at der tages nøje hensyn til alle foreliggende oplysninger om kendte og potentielle kilder til zinkemission og til den regionsspecifikke naturlige baggrundskoncentration, inden der træffes beslutning om risikobegrænsende foranstaltninger. Det angives i risikovurderingsrapporten, at de nuværende anvendelser af zink og zinkforbindelser ikke i sig selv fører til de høje regionale zinkindhold, der er konstateret i overfladevande og sedimenter. Hvor der er fundet højt zinkindhold i sådanne vande og sedimenter, kan det skyldes en kombination af zink og zinkforbindelser. Det høje indhold skyldes forskellige emissionskilder, f.eks. lokale industripunktkilder, gammel forurening, minedrift, geologiske forekomster og diffuse kilder. Bidragene fra de enkelte kilder kan variere fra region til region. Lokale industripunktkilder kan f.eks. være industriprocesser, hvor der anvendes og udledes zink og zinkforbindelser, men også andre processer, der er utilsigtede kilder og ikke er knyttet direkte til zinkproducerende eller zinkforbrugende industrier. Disse kilder har ikke været inddraget i risikovurderingen, men kan alligevel give emissioner af zink til vandmiljøet.

1.2. Der er behov for yderligere oplysninger og/eller undersøgelser. Denne konklusion er nået på grundlag af følgende: — mulige virkninger for vandmiljøet (inkl. sedimenter) langs motorvejene i EU. Da der er mange usikre forhold, kræves der til en præcisering af den del af risikovurderingen yderligere oplysninger.

1.3. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale og regionale scenarier, herunder vedrørende sekundær forgiftning, dog med undtagelse af de i punkt 1.1 og 1.2 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

TERRESTRISKE ØKOSYSTEMER

2.1. Der er behov for særlige foranstaltninger for at begrænse risikoen i de nedenfor opregnede specifikke scenarier. Denne konklusion er nået på grundlag af følgende: — mulige virkninger for det lokale terrestriske miljø som følge af eksponering fra anvendelse til kontinuerlig varmgalvanisering og elforzinkning.

2.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale og regionale scenarier (linjekilder på jorden langs veje og zinkakkumulering i jorden regionalt), herunder vedrørende sekundær forgiftning, dog med undtagelse af de i punkt 2.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

MIKROORGANISMER I SPILDEVANDSBEHANDLINGSANLÆG

3.1. Der er behov for at begrænse risikoen i nogle, men ikke alle lokale scenarier. Denne konklusion er nået på grundlag af følgende: — mulige virkninger for mikroorganismer i spildevandsbehandlingsanlæg som følge af eksponering fra nogle af produktionsanlæggene for zinkmetal og fra nogle forarbejdningsanlæg for zink, dvs. kontinuerlig varmgalvanisering, elforzinkning og fremstilling af messing og trykstøbelegeringer.

3.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale scenarier, dog med undtagelse af de i punkt 3.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For MILJØET

Det anbefales:

— at overveje, om der i henhold til direktiv 2008/1/EF (2) og direktiv 2000/60/EF (3) er behov for yderligere risikoforvaltning af andre kilder til zinkemissioner end dem, der er forbundet med det producerede og importerede kemikalie (f.eks. naturlige kilder, minedrift, gammel forurening og brug af andre zinkforbindelser), som i strategien for risikobegrænsning anses for at bidrage signifikant til emissionen af zink til vandmiljøet

— at lette udstedelse af tilladelser i henhold til direktiv 2008/1/EF, idet zink bør inddrages under det igangværende arbejde om vejledning i, hvad der er bedste tilgængelige teknik (BAT).

DEL 2

CAS-nr.: 7646-85-7 Einecs-nr.: 231-592-0 Strukturformel: ZnCl2 Einecs-navn: Zinkchlorid IUPAC-navn: Zinkchlorid Referent: Nederlandene Klassificering (4): Xn; R22 C; R34 N; R50-53

Risikovurderingen vedrører praksis under stoffets livscyklus som beskrevet i den risikovurdering, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab. Risikovurderingen er udført i overensstemmelse med den på det tidspunkt gældende metodologi for metaller og ifølge Technical Guidance Document on Risk Assessment, som understøtter forordning (EF) nr. 1488/94 vedrørende risikovurdering af eksisterende stoffer.

Af risikovurderingen, der bygger på tilgængelige oplysninger, fremgår det, at stoffet i Det Europæiske Fællesskab hovedsagelig benyttes i den kemiske industri, til galvanisering og batterier og til fremstilling af landbrugskemikalier (fungicider). Det benyttes endvidere i trykkerier og farvestofproduktion. Anvendelse som nanomateriale er ikke vurderet.

RISIKOVURDERING

A. Sundhed

Risikovurderingen munder ud i følgende konklusion for

ARBEJDSTAGERNE

Der er behov for særlige foranstaltninger for at begrænse risikoen. Denne konklusion er nået på grundlag af følgende:

— mulige problemer med irritation af luftvejene som følge af udsættelse ved indånding under produktionen af zinkchlorid.

Risikovurderingen munder ud i følgende konklusion for

FORBRUGERNE

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

OFFENTLIGHEDEN VIA MILJØET

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

SUNDHEDEN (fysiske og kemiske egenskaber)

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionerne gælder kun for lokale forhold. Konklusionerne for den regionale miljørisiko som beskrevet i risikovurderingen af zinkmetal (Einecs-nr. 231-175-3) gælder også.

Risikovurderingen munder ud i følgende konklusioner for

ATMOSFÆREN

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusioner for

AKVATISKE ØKOSYSTEMER, INKL. SEDIMENTER

1.1. Der er behov for særlige foranstaltninger for at begrænse risikoen. Denne konklusion er nået på grundlag af følgende: — mulige virkninger for det lokale vandmiljø som følge af eksponering fra produktion på ét anlæg og eksponering fra anvendelse i farvestof- og trykfarveindustrien. For ét produktionsanlæg er der ikke fundet umiddelbar grund til bekymring, men en potentiel lokal risiko kan ikke udelukkes, da den regionale baggrundskoncentration af zink kan være høj — mulige virkninger for sediment-levende organismer som følge af lokal eksponering som følge af produktion på tre anlæg og lokal eksponering som følge af brug i den kemiske industri, batteriindustrien og farvestof- og trykfarveindustrien. For en række produktionsanlæg og forarbejdningsscenarier er der ikke fundet umiddelbar grund til bekymring, men en potentiel lokal risiko kan ikke udelukkes, da den regionale baggrundskoncentration af zink kan være høj.

1.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale scenarier, herunder vedrørende sekundær forgiftning, dog med undtagelse af de i punkt 1.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

TERRESTRISKE ØKOSYSTEMER

2.1. Der er behov for særlige foranstaltninger for at begrænse risikoen. Denne konklusion er nået på grundlag af følgende: — mulige virkninger for det lokale terrestriske miljø som følge af eksponering fra anvendelse i den kemiske industri og farvestof- og trykfarveindustrien.

2.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale scenarier, herunder vedrørende sekundær forgiftning, dog med undtagelse af de i punkt 2.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

MIKROORGANISMER I SPILDEVANDSBEHANDLINGSANLÆG

3.1. Der er behov for at begrænse risikoen. Denne konklusion er nået på grundlag af følgende: — mulige virkninger for mikroorganismer i spildevandsbehandlingsanlæg som følge af eksponering fra produktion på tre anlæg og eksponering fra brug i den kemiske industri og farvestof- og trykfarveindustrien.

3.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale scenarier, dog med undtagelse af de i punkt 3.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For ARBEJDSTAGERNE

Gældende lovgivning om beskyttelse af arbejdstagerne på fællesskabsplan anses generelt som en tilfredsstillende ramme for den fornødne begrænsning af risiciene ved zinkchlorid og finder anvendelse.

For MILJØET

Det anbefales:

— at overveje, om der i henhold til direktiv 2008/1/EF (2) og direktiv 2000/60/EF (3) er behov for yderligere risikoforvaltning af andre kilder til zinkemissioner end dem, der er forbundet med det producerede og importerede kemikalie (f.eks. naturlige kilder, minedrift, gammel forurening og brug af andre zinkforbindelser), som i strategien for risikobegrænsning anses for at bidrage signifikant til emissionen af zink til vandmiljøet

— at lette udstedelse af tilladelser i henhold til direktiv 2008/1/EF, idet zinkchlorid bør inddrages under det igangværende arbejde om vejledning i, hvad der er bedste tilgængelige teknik (BAT).

DEL 3

CAS-nr.: 557-05-1 og 91051-01-3 (5) Einecs-nr.: 209-151-9 og 293-049-4 Strukturformel: Einecs-navn: Zinkdistearat IUPAC-navn: Zinkdioctadecanoat Referent: Nederlandene Klassificering: Ingen

Risikovurderingen vedrører praksis under stoffets livscyklus som beskrevet i den risikovurdering, referentmedlemsstaten har fremsendt til Kommissionen, for stoffet, som det bliver fremstillet og importeret i Det Europæiske Fællesskab. Risikovurderingen er udført i overensstemmelse med den på det tidspunkt gældende metodologi for metaller og ifølge Technical Guidance Document on Risk Assessment, som understøtter forordning (EF) nr. 1488/94 vedrørende risikovurdering af eksisterende stoffer.

Af risikovurderingen, der bygger på foreliggende oplysninger, fremgår det, at stoffet i Det Europæiske Fællesskab hovedsagelig benyttes i polymerindustrien som stabilisator, smøremiddel, slipmiddel og til pudring af gummi.

Det benyttes endvidere i maling-, lak- og fernisindustrien som slibe- og matteringsmiddel, i byggeriet til at gøre beton vandtæt, i papir-, papirmasse-, pap- og tekstilindustrien til at gøre produkterne vandtætte, i kosmetik- og lægemiddelindustrien, i den kemiske industri og i metalindustrien, mv. Anvendelse som nanomateriale er ikke vurderet.

RISIKOVURDERING

A. Sundhed

Risikovurderingen munder ud i følgende konklusion for

ARBEJDSTAGERNE

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

FORBRUGERNE

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

OFFENTLIGHEDEN VIA MILJØET

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

SUNDHEDEN (fysiske og kemiske egenskaber)

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

B. Miljø

Konklusionerne gælder kun for lokale forhold. Konklusionerne for den regionale miljørisiko som beskrevet i risikovurderingen af zinkmetal (Einecs-nr. 231-175-3) gælder også.

Risikovurderingen munder ud i følgende konklusioner for

ATMOSFÆREN

Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:

— risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusioner for

AKVATISKE ØKOSYSTEMER, INKL. SEDIMENTER

1.1. Der er behov for særlige foranstaltninger for at begrænse risikoen. Denne konklusion er nået på grundlag af følgende: — mulige virkninger for det lokale vandmiljø som følge af eksponering fra anvendelse i tekstilindustrien, papir-, papirmasse- og papindustrien, metaludvindings-, metalraffinerings- og metalforarbejdningsindustrien samt tilsætning og forarbejdning i andre industrigrene. For en række produktionsanlæg og forarbejdningsscenarier er der ikke fundet umiddelbar grund til bekymring, men en potentiel lokal risiko kan ikke udelukkes, da den regionale baggrundskoncentration af zink kan være høj — mulige virkninger for sediment-levende organismer som følge af lokal eksponering fra produktion på to anlæg og lokal eksponering fra brug til overfladebehandlinger (herunder industriel brug), i tekstilindustrien, papir-, papirmasse- og papindustrien, metaludvindings-, metalraffinerings- og metalforarbejdningsindustrien samt formulering og forarbejdning i andre industrigrene og personlig og privat brug. For en række produktionsanlæg og forarbejdningsscenarier er der ikke fundet umiddelbar grund til bekymring, men en potentiel lokal risiko kan ikke udelukkes, da den regionale baggrundskoncentration af zink kan være høj.

1.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale scenarier, herunder vedrørende sekundær forgiftning, dog med undtagelse af de i punkt 1.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

TERRESTRISKE ØKOSYSTEMER

2.1. Der er behov for særlige foranstaltninger for at begrænse risikoen. Denne konklusion er nået på grundlag af følgende: — mulige virkninger for det lokale terrestriske miljø som følge af eksponering fra forarbejdning i den kemiske industri og »øvrige« industrier.

2.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale scenarier, herunder vedrørende sekundær forgiftning, dog med undtagelse af de i punkt 2.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

Risikovurderingen munder ud i følgende konklusion for

MIKROORGANISMER I SPILDEVANDSBEHANDLINGSANLÆG

3.1. Der er behov for at begrænse risikoen. Denne konklusion er nået på grundlag af følgende: — mulige virkninger for mikroorganismer i spildevandsbehandlingsanlæg som følge af eksponering fra anvendelse i den kemiske industri, tekstilindustrien, papir-, papirmasse- og papindustrien, metaludvindings-, metalraffinerings- og metalforarbejdningsindustrien samt formulering og forarbejdning i andre industrigrene.

3.2. Der er på nuværende tidspunkt hverken behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet, for alle lokale scenarier, dog med undtagelse af de i punkt 3.1 opregnede tilfælde. Denne konklusion er nået på grundlag af følgende: — risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.

STRATEGI FOR RISIKOBEGRÆNSNING

For MILJØET

Det anbefales:

— at overveje, om der i henhold til direktiv 2008/1/EF (2) og direktiv 2000/60/EF (3) er behov for yderligere risikoforvaltning af andre kilder til zinkemissioner end dem, der er forbundet med det producerede og importerede kemikalie (f.eks. naturlige kilder, minedrift, gammel forurening og brug af andre zinkforbindelser), som i strategien for risikobegrænsning anses for at bidrage signifikant til emissionen af zink til vandmiljøet

— at lette udstedelse af tilladelser i henhold til direktiv 2008/1/EF, idet zinkdistearat bør inddrages under det igangværende arbejde om vejledning i, hvad der er bedste tilgængelige teknik (BAT).

(1) Stoffets klassificering er fastsat ved Kommissionens direktiv 2004/73/EF af 29. april 2004 (EUT L 152 af 30.4.2004, s. 1 ændret ved EUT L 216 af 16.6.2004, s. 3) om 29. tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

(2) EUT L 24 af 29.1.2008, s. 8.

(3) EFT L 327 af 22.12.2000, s. 1.

(4) Stoffets klassificering er fastsat ved Kommissionens direktiv 2004/73/EF af 29. april 2004 (EUT L 152 af 30.4.2004, s. 1 ændret ved EUT L 216 af 16.6.2004, s. 3) om 29. tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer.

(5) Kommercielt fremstillet stearinsyre er altid en blanding af stoffer, der har den kemiske betegnelse stearinsyre (C18) og palmitinsyre (C16). I praksis passer beskrivelsen »fedtsyrer, C16-18-, zinksalte«, der er registreret under CAS-nr. 91051-01-3, langt bedre på kommercielt zinkstearat, men den er kun optaget i Einecs, og Chemical Abstracts har endnu ikke indekseret en eneste artikel med henvisning til dette nummer. Ud fra disse betragtninger er CAS-nr. 91051-01-3 tilføjet.